 Diuterọnọmi 5  Mozis wee kpọkọta Izrel dum wee sị ha: Izrel, nụrụnụ ụkpụrụ na mkpebi ikpe ndị m na-ekwu ná ntị unu taa, mụtakwanụ ha ma lezienụ anya ka unu mee ha.Anyị na Jehova bụ Chineke anyị gbara ndụ na Horeb.Ọ bụghị nna nna anyị hà ka ha na Jehova gbara ndụ a, kama ọ bụ anyị na ya, anyị niile ndị dị ndụ taa.Jehova si netiti ọkụ gwa unu okwu ihu na ihu nugwu ahụ.M guzo nagbata unu na Jehova noge ahụ iji gwa unu ihe Jehova kwuru, nihi na unu tụrụ egwu nihi ọkụ ahụ, unu agbagoghịkwa nugwu ahụ, sị,Abụ m Jehova bụ Chineke gị, onye kpọpụtara gị nala Ijipt, nụlọ ndị ohu.Ya adịla mgbe ị ga-enwe chi ọ bụla ọzọ tinyere m.Emerela onwe gị ihe oyiyi a pịrị apị, ọdịdị ọ bụla nke yiri ihe ọ bụla dị neluigwe ma ọ bụ nke dị nelu ụwa ma ọ bụ nke dị na mmiri nokpuru ụwa.Akpọrọla ha isiala, ekwekwala ka e duba gị nife ha ofufe, nihi na mụ onwe m bụ Jehova Chineke gị bụ Chineke nke chọrọ ofufe a na-ekewaghị ekewa, onye na-enye ndị bụ ụmụ ntaramahụhụ maka njehie nna ha, na-enyekwa ọgbọ nke atọ na ọgbọ nke anọ, ma ọ bụrụ ndị kpọrọ m asị;ma na-egosi ọbụna otu puku ọgbọ obiọma, ma ọ bụrụ ndị hụrụ m nanya ma na-edebe ihe m nyere niwu.Ejila aha Jehova bụ Chineke gị eme ihe efu, nihi na Jehova agaghị ahapụ onye ọ bụla nke ji aha ya eme ihe efu nenyeghị ya ntaramahụhụ.Debe ụbọchị izu ike iji doo ya nsọ, dị nnọọ ka Jehova bụ Chineke gị nyere gị niwu,ị ga-eji ụbọchị isii jee ozi ma rụọ ọrụ gị niile.Ma ụbọchị nke asaa bụ ụbọchị izu ike nye Jehova bụ Chineke gị. Arụla ọrụ ọ bụla, gị onwe gị ma ọ bụ nwa gị nwoke ma ọ bụ nwa gị nwaanyị ma ọ bụ ohu gị nwoke ma ọ bụ ohu gị nwaanyị ma ọ bụ ehi gị ma ọ bụ ịnyịnya ibu gị ma ọ bụ anụ ụlọ gị ọ bụla ma ọ bụ onye mbịarambịa nke bi nime obodo gị, ka ohu gị nwoke na ohu gị nwaanyị wee zuo ike dị ka gị onwe gị ga-ezu.Cheta na ị ghọrọ ohu nala Ijipt, Jehova bụ Chineke gị wee jiri aka dị ike na ogwe aka ọ gbatịrị agbatị kpọpụta gị nebe ahụ. Ọ bụ ya mere Jehova bụ Chineke gị ji nye gị iwu ka ị na-edebe ụbọchị izu ike.Sọpụrụ nna gị na nne gị, dị nnọọ ka Jehova bụ Chineke gị nyere gị niwu; ka ụbọchị gị wee dị ogologo, ka ihe wee gaziere gị nala ahụ Jehova bụ Chineke gị ga-enye gị.Egbula ọchụ.Akwala iko.Ezula ohi.Agbagidela mmadụ ibe gị akaebe ụgha.Agụụ nwunye mmadụ ibe gị agụla gị. Ka ịchọ ọdịmma onwe gị naanị ghara ime ka ụlọ mmadụ ibe gị, ubi ya ma ọ bụ ohu ya nwoke ma ọ bụ ohu ya nwaanyị, ehi ya ma ọ bụ ịnyịnya ibu ya ma ọ bụ ihe ọ bụla bụ nke mmadụ ibe gị, gụọ gị agụụ.Okwu ndị a ka Jehova si netiti ọkụ, ígwé ojii na oké ọchịchịrị gwa ọgbakọ unu dum nolu dara ụda nugwu ahụ, ọ dịghịkwa ihe ọ gbakwụnyere; e mesịa, o dere ha nelu mbadamba nkume abụọ ma were ha nye m.O wee ruo na ozugbo unu nụrụ olu ahụ nke si netiti ọchịchịrị ahụ kwuo okwu, ka ugwu ahụ nọ na-ere ọkụ, unu bịara m nso, ya bụ, ndị isi niile nke ebo unu na ndị okenye unu.Unu wee sị, Lee, Jehova bụ Chineke anyị egosiwo anyị ebube ya na ịdị ukwuu ya, anyị anụwokwa olu ya netiti ọkụ. Anyị ahụwo taa na Chineke nwere ike ịgwa mmadụ okwu, onye ahụ aka dị ndụ.Ugbu a, gịnị mere anyị ga-eji nwụọ, nihi na oké ọkụ a nwere ike iregbu anyị? Ọ bụrụ na anyị anụ olu Jehova bụ Chineke anyị ọzọ, anyị ga-anwụkwa.Nihi na, ònye netiti anụ ahụ niile nụtụrụla olu Chineke nke dị ndụ ka o si netiti ọkụ na-ekwu okwu dị ka anyị nụrụ ya ma ka dịrị ndụ?Gị onwe gị, garuo nso nụ ihe niile Jehova bụ Chineke anyị ga-ekwu; ọ bụkwa gị ga-agwa anyị ihe niile Jehova bụ Chineke anyị ga-agwa gị, anyị ga-anụkwa ha ma mee ha.Ya mere, Jehova nụrụ ihe unu kwuru mgbe unu gwara m okwu, Jehova wee sị m, Anụwo m ihe ndị a kwuru, bụ ihe ha gwara gị. Ihe niile ha kwuru dị mma.A sị nnọọ na ha ga-azụlite obi ha nke a ịtụ egwu m nakwa idebe ihe niile m nyere niwu mgbe niile, ka ihe wee gaziere ha na ụmụ ha ruo mgbe ebighị ebi!Gaa sị ha: Laghachinụ nụlọikwuu unu.Ma gị onwe gị, guzo nebe a m nọ, ka m gwa gị ihe niile m nyere niwu na ụkpụrụ na mkpebi ikpe ndị ị ga-akụziri ha, ndị ha ga-edebekwa nala ahụ m na-enye ha ka ọ bụrụ nke ha.Lezienụ anya ime nnọọ dị ka Jehova bụ Chineke unu nyere unu niwu. Unu ahapụla ya gaa naka nri ma ọ bụ naka ekpe.Jeenụ ije nụzọ niile Jehova bụ Chineke unu nyere unu niwu, ka unu wee dị ndụ, ka ihe wee gaziere unu, ka ụbọchị unu ga-ebi nala ahụ unu ga-enweta wee dịkwa ogologo. 